Sipërmarrësja që prodhon çokollata me punonjës me nevoja të posaçme 
Kompania Chouquette Chocolates, e themeluar gati dhjetë vjet më parë dhe vazhdon të prodhojë produkte për konsumatorët e saj në rritje
Kur Sara Dwyer la një punë fitimprurëse në bankë për të kaluar një vit në Francë, ajo nuk kishte idenë se kjo do t'i jepte asaj mundësinë për të realizuar pasionin e saj të fëmijërisë. Pothuajse dhjetë vjet më vonë, sipërmarrësja amerikane është më e lumtur se kurrë më parë dhe po e përhap atë gëzim tek klientët dhe punëtorët e saj ... me produktet e çokollatës. Amerikanët konsumojnë çokollatë me një ritëm pothuajse katër kile e gjysmë për person çdo vit. Nesër është Dita e Shën Valentinit dhe konsumimi i çokollatës rritet ndjeshëm pasi të dashuruarit në të gjithë Amerikën e ndajnë atë me njëri-tjetrin si një shprehje të dashurisë së tyre. Korrespondentja e Zërit të Amerikës, Julie Taboh sjellë hollësitë. Sarah Dwyer e ka dashur gjithmonë çokollatën, veçanërisht karamelet. Kompania Chouquette Chocolates është themeluara gati dhjetë vjet më parë dhe Dwyer dhe ekipi i saj vazhdojnë të përgatisin ende një sasi të vogël karamelesh me dorë për një grup konsumatorësh në rritje. Ideja për realizimin e pasionit të saj të fëmijërisë i lindi në vitin 2009 gjatë një vizite një vjeçare në Francë, ku vendosi të regjistrohej në shkollën e kuzhinës Cordon Bleu në Paris. Zonja Dwyer përdor çokollatë të cilësisë së lartë nga një furnizues në Kaliforni, kallam sheqeri natyral, kokërra vanili nga Madagaskari si dhe gjalpë dhe kripë deti nga Franca. Sarah Dwyer, themeluese e kompanisëa Chouquette Chocolates Karamelët e saj vijnë në 16 shije të ndryshme, secili me dizajnin e tyre, dhe mund të përgatiten edhe në bazë të shijes personale. Ajo i shet ato në internet dhe në rreth dyqind dyqane në të gjithë Shtetet e Bashkuara. Një nga linjat më të njohura pasqyron monumentet e njohura të Uashingtonit, ku ajo ka selinë. Një tjetër produkt popullor është serija e saj e frymëzuar nga gratë e fuqishme amerikane, të quajtura "Gratë Fenomenale". Ruth, i referohet anëtares së Gjykatës së Lartë të Shteteve të Bashkuara, Ruth Bader Ginsburg. Por ndoshta pjesa më pozitive e biznesit të saj është personeli i saj, rreth gjysma e të cilëve kanë probleme neurologjike. Gladys Martinez, punonjëse, kompania Chouquette Chocolates Sam Trainum, punonjës, kompania Chouquette Chocolates Zonja Dwyer ka klientë të ndryshëm, nga hotele luksoze dhe linjat e mëdha ajrore, deri te panairet e distriktit dhe tregjet ushqimore lokale. Dwyer thotë se tani nuk mund të imagjinojë një punë tjetër.